
Omulenzi myaka 17 agiddwako emisango egy’okusobya ku mwana munne myaka 15 okutuusa lwe yafuna olubuto mu ggwanga erya Kenya.
Mu kkooti, omuwala agamba nti omulenzi yali muganzi we okumala ebbanga eriwera nga basinda omukwano era bakaanya ebbanga lyonna.
Agamba nti wadde akyali muto, bakaanya okusinda omukwano nga tewali amukase wakati wa September ne October, 2019 ku kyalo Ofisi ya Jara mu ggoombolola y’e Likoni e Mombasa.
Mu kkooti, omuwala asabye omulamuzi, omwana munne okugibwako emisango kuba ali mu laavu naye ate balina okukuza omwana waabwe.
Omulamuzi Vincent Adet mu kibuga Mombasa mukuwa ensala ye, agambye nti abaana bonna bakyali bato nga bwe kiba kusiba, balina okusiba omulenzi n’omuwala, nga bonna bakaanya okwesobyako.
Omulamuzi Vincent Adet
Mungeri y’emu agambye nti balina okunoonya engeri y’okutangira abaana abato okudda mu kwegatta ku myaka emito, okusinga okubasiba.
Omulenzi agiddwako emisango gyonna, omulamuzi kwe kulagira ebitongole eby’enjawulo okwongera amaanyi mu kusomesa abaana akabi akali mu kwegatta ku myaka emito.
Wabula abamu ku bazadde bagamba nti ensala y’omulamuzi eyinza okusindikiriza abaana abato, okweyongera okwegatta.
Ebirala ebifa mu ggwanga – https://www.youtube.com/watch?v=H-0B6e86Fz4
hrv_Latn lug_Latn lug_Latn lug_Latn lug_Latn lug_Latn tur_Latn lug_Latn lug_Latn lug_Latn lug_Latn